

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

Ո Ր Ո Շ ՈՒ Մ N 288-Ա

վարչական տուգանք նշանակելու մասին

21 մարտի 2023թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Արմեն Հայրապետյանս, քննելով Հասմիկ Հարությունյան Վոլոդյայի անհատ ձեռնարկատիրոջ նկատմամբ հարուցված վարչական վարույթի վերաբերյալ գործը,

Պ Ա Ր Զ Ե Ց Ի՝

Տեսչական մարմնի ղեկավարի 2023 թվականի փետրվարի 02-ի N 230-Ա հրամանի համաձայն Հասմիկ Հարությունյան Վոլոդյայի անհատ ձեռնարկատիրոջ մոտ իրականացված ստուգման արդյունքում պարզվել և 2023 թվականի մարտի 07-ի N 230 վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել են **Հայաստանի Հանրապետության կառավարության 2011 թվականի հունվարի 20-ի N 34-Ն որոշման հավելվածի 55-րդ կետի, «Սննդամթերքի անվտանգության մասին» օրենքի 8-րդ հոդվածի 1-ին մասի, 16-րդ հոդվածի 6-րդ մասի, Մաքսային միության հանձնաժողովի 2011 թվականի դեկտեմբերի 9-ի «Սննդամթերքի մակնշման մասին» Մաքսային միության տեխնիկական կանոնակարգն ընդունելու մասին» N 880 որոշմամբ հաստատված ՄՄ ՏԿ 021/2011 կանոնակարգի 10-րդ հոդվածի 2-րդ կետի պահանջները.** այն է՝

-ստուգումն ընդգրկող ժամանակաշրջանում սննդի շղթայում ներգրավված անձինք՝ Արմենուհի Զաքոյանը /մինչև 13․02․2023 թվականը/, Արմեն Սահակյանը /մինչև 13․02․2023 թվականը/, Թագուհի Հարությունյանը /մինչև 13․02․2023 թվականը/, Սոֆի Դավթյանը /մինչև 13․02․2023 թվականը/ չեն ենթարկվել պարտադիր նախնական և պարբերական բժշկական զննությունների /աշխատանքի ընդունվելիս և յուրաքանչյուր կիսամյակը մեկ/, /անձնական սանիտարական /բժշկական/ գրքույկների պատճեններն առկա են գործի նյութերում/ աշխատակիցների ցանկը՝ համաձայն անհատ ձեռնարկատեր Լիաննա Գասպարյանի 07․02․2023 թվականի հայտարարության․

-սննդամթերքի արտադրությունը, տեխնոլոգիական գործելակարգը (ռեժիմը) և տեխնոլոգիական գործընթացը իրականացվում է առանց տվյալ սննդամթերքի համար արտադրողի հաստատած տեխնոլոգիական հրահանգի․

 -սննդամթերքի արտադրության (պատրաստման) գործընթացների իրականացման ժամանակ, արտադրողի (պատրաստողը) կողմից չի մշակվել, իրականացվել և պահպանվել վտանգի վերլուծության և հսկման կրիտիկական կետերի համակարգի (ՎՎՀԿԿ) (անգլերեն տարբերակը՝ НАССР-Hazard Analysis and Critical Control Points) սկզբունքների վրա հիմնված ընթացակարգերը։

 Այսպիսով հաստատվել է, որ սույն վարչական գործով առաջացած իրավախախտման համար պատասխանատու է Հասմիկ Հարությունյան Վոլոդյայի անհատ ձեռնարկատերը (հասցե՝ ք․ Երևան, Գետառի 27/1 տուն): Հասմիկ Հարությունյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և նրանից միջնորդություն չի ստացվել գործի քննությունը հետաձգելու մասին:

Հիմք ընդունելով վերոգրյալը, հաշվի առնելով կատարված իրավախախտման բնույթը, հանրային վտանգավորության աստիճանը, մեղքի աստիճանը, մեղմացնող և ծանրացնող հանգամանքների բացակայությունը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով, Վարչական իրավախախտումների վերաբերյալ օրենսգրքի 14-րդ, 32-րդ, 2382-րդ, 279-րդ, 281-րդ, հոդվածներով և 188-րդ հոդվածի 1-ին մասով՝**

Ո Ր Ո Շ Ե Ց Ի՝

1. Հասմիկ Հարությունյան Վոլոդյայի անհատ ձեռնարկատիրոջ նկատմամբ **Վարչական իրավախախտումների վերաբերյալ օրենսգրքի 188-րդ հոդվածի 1-ին մասով սահմանված իրավախախտման կատարման համար** նշանակել տուգանք սահմանված նվազագույն աշխատավարձի հարյուրքսանապատիկի չափով՝ 120.000 (հարյուր քսան հազար) ՀՀ դրամ։
2. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:
3. Վարչական իրավախախտումների վերաբերյալ օրենսգրքի 305**-րդ** հոդվածի համաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:
4. Վարչարարության հիմունքների և վարչական վարույթի մասին օրենքի 88-րդ հոդվածի համաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:
5. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

 ԱՐՄԵՆ ՀԱՅՐԱՊԵՏՅԱՆ

 Կ.Տ.

Կատ.` Իրավական աջակցության և

փաստաթղթաշրջանառության վարչություն /Վ․Վահանյան/

Հեռ.` 015 40 40 40 187

Էլ. փոստ՝ snund@ssfs.am